Publication: Magyar Közlöny
Issue: MK-2003-145 (Year: 2003, Number: 145)
Era: 1990-2004
Section: 4. Az Alkotmánybíróság 8/1992. (I. 30.) AB határozata
Paragraph Index: 80

26. § (2) bekezdése szerint köteles aláírni és öt napon belül kihirdetni. A kérdés az, hogy ez a szabály csak arra az esetre vonatkozik, amelyben az Országgyûlés változtatás nélkül ugyanazt a törvényt fogadja el, vagy arra az esetre is, amelyben az Országgyûlés a megfontolás eredményeként megváltozott tartalommal fogadja el a törvényt. Ennek a kérdésnek a megválaszolásához is a köztársasági elnöknek az Alkotmány 29. §-a (1) bekezdésében meghatározott feladatából kell kiindulni. E szerint a rendelkezés szerint a köztársasági elnök „õrködik” az államszervezet demokratikus mûködése felett. Az Alkotmánybíróság egy korábbi határozatában — a köztársasági elnök feladatait vizsgálva — már kimondta, hogy az „õrködés” nem korlátozódik a krízishelyzetek feloldására, hanem a köztársasági elnök feladata az államszervezet demokratikus mûködésének folyamatos figyelemmel kísérése, ideértve mind az érdemi, mind a technikai szempontokat [8/1992. (I. 30.) AB határozat, ABH 1992, 51, 54.]. Egy másik határozatban az Alkotmánybíróság azt állapította meg, hogy az „õrködés” tartalmát a köztársasági elnök különbözõ jogkörei alapján lehet meghatározni. A határozatban kimondott értelmezés szerint a törvények kihirdetéséhez kapcsolódó visszaküldési vagy Alkotmánybíróság elõtti indítványtételi jog kifejezetten ellenõrzést

Source: https://magyarkozlony.hu/hivatalos-lapok/42ecc5b5a8eae0ec02ab00ba2551bc8d78311f8d/dokumentumok/db6b089b450ec31c753b9f33688c0b0dbb03fd00/letoltes